Amel Zouani, temzel deg fus n isenselmen deg 26 yennayer 1997, ur zemment fell-as 22 n iseggasen, d tanelmadt tilemẓit deg weḥric n usaḍuf neɣ le droit, deg umḍiq umi qqaren Sidi Musa deg yeɣrem n lezzayer.
Ass n 26 yennayer 1997 yeɣli-d d ass wis 17 deg wagur n remdan ar yenselmen, akken tfuk ass-ines deg tseddawit, tedda deg lbus, akken wḍen ar yidis agi n Sidi Musa ɣlin-d ɣef yiwen n uḥebbas n isenselmen irebraben. Tugdi tekcem ul n yakk wid i d-yeddan deg lbus-nni, imi aṭas i yenwan d ayen yewḍ-ed wass-nsen, maca irebraben isenselmen, ala AMEL kan i d-qesden, ur sakden zelmeḍ neɣ yeffus, sutren deg tlemẓit ad d-ers ar lqaɛa ayen tga s waṭas n tebɣest.
Amel ger twinas n telmeẓyin tiqbayliyen yugin lḥiǧab neɣ ad sberbren-t ɣef wudmawen-nsent, dɣa iṣeggaden n tafat ran ad seblen Amel d tamsirt akken ad rrent aḍar kahinat n wass-en.
Simi d-ers ar lqaɛa yiwen ger isenselmen-nni yeddem-d tafrut ara ttyettnebbih s ufella n yiwet n tnicca, ur yergagi ur ikukra, yemmaẓẓed ar tgerjumt n tlemẓit i fetkitt, am yimi d kra n ikerri i yezla.
24 n iseggasen i teḍra taluft agi n Amel Zouani, am tin n Ktia Bengana d waṭas n telmeẓyin ladɣa yugin ad knunt ddaw n usenfar isenslem, akken tenna yemma-s n Amel deg tebratt tura, » nɛemmed tudert n ddaw n uḍar, tudert ddaw n tesneslemt ».
Ass-agi iqettalen yagi uɣalen-d s wudem amaynut, ara ttrun tasebḥit tameddit deg tliẓriwin n luṛuppa, anda ula d kra n yeqbayliyen isemman iman-nsen « Imeɣnasen n Tugdut » d wid i sen-yefkan afus n tallelt, akken ad d-uɣalen ar wannar aserti, imeɣnasen iszayriyen, yekkaten aɣyul yeddarayen tabarda.
ihi, am udabu azayri amhersan, am isenselmen , yiwen-nsen, yiwen usenfar i sɛan, win n usenger n tgemmi, n tudert d cbaḥa d teqbaybaylit, win umi tteksent cfawi ulayɣer lettkal fell-as.
kab_Latn kab_Latn kab_Latn kab_Latn kab_Latn kab_Latn kab_Latn